arnastofnun/IGC-2024 huggingface dataset:
S-210/2007

Mál þetta, sem var dómtekið í dag, höfðaði ríkissaksóknari hér fyrir dómi þann 27. júní 2007 með ákæru á hendur X,

„fyrir brot gegn valdstjórninni aðfaranótt sunnudagsins 22. október 2006:

1. Með því að hafa, á bifreiðastæði við verslunina Strax við Hlíðarbraut, Akureyri, slegið [A] lögreglumann, sem þar hafði afskipti af ákærða vegna skyldustarfa sinna, með krepptum hnefa í andlitið og lenti höggið á kinnbeini vinstra megin, með þeim afleiðingum að hann hlaut bólgur, roða og þreifieymsli yfir kinnbeini neðan við vinstra auga og væg eymsli ofan við augað.

2. Með því að hafa, í lögreglubifreið, á leið frá vettvangi samkvæmt 1. tölulið á lögreglustöðina við Þórunnarstræti, hótað lögreglumönnunum [A], [B] og [C], sem þar höfðu afskipti af ákærða vegna skyldustarfa sinna, og börnum þeirra og konum lífláti og var hótun ákærða til þess fallin að vekja hjá lögreglumönnunum ótta um velferð sína og fjölskyldna sinna.

Teljast brot ákærða varða við 1. mgr. 106. gr. almennra hegningarlaga nr. 19/1940, sbr. 11. gr. laga nr. 101/1976, 32. gr. laga nr. 82/1998 og 1. gr. laga nr. 25/2007.

Þess er krafist að ákærði verði dæmdur til refsingar.“

Ákærði hefur komið fyrir dóm og játað sök. Með játningu hans, sem ekki er ástæða til að efa að sé sannleikanum samkvæm, er nægilega sannað að hann hafi framið þá háttsemi sem honum er gefin að sök í ákæru og þar er rétt heimfærð til laga. Verður lagður dómur á málið án frekari sönnunarfærslu með heimild í 125. gr. laga nr. 19/1991.

Ákærði hefur ekki sætt öðrum refsingum en sekt samkvæmt dómi 10. febrúar 2005 fyrir eignaspjöll. Refsing hans ákveðst fangelsi í þrjá mánuði, sem með tilliti til sakaferils ákærða er rétt að skilorðsbinda eins og greinir í dómsorði.

Dæma ber ákærða til að greiða sakarkostnað, sem samkvæmt yfirliti nemur 5.000 krónum, svo og þóknun skipaðs verjanda síns, G-kk-ef S-kk-ef hrl., sem ákveðst eins og greinir í dómsorði að virðisaukaskatti meðtöldum.

E-kk-nf Þ-kk-nf sýslumannsfulltrúi fór með málið af hálfu ákæruvaldsins hér fyrir dómi.

Dóm þennan kveður upp E-kk-nf S-kk-nf héraðsdómari.

D Ó M S O R Ð :

Ákærði, X, sæti fangelsi í þrjá mánuði, en fresta skal fullnustu refsingarinnar og hún falla niður að liðnum tveimur árum frá uppsögu þessa dóms að telja, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði 65.000 krónur í sakarkostnað, þ.m.t. þóknun skipaðs verjanda síns, G-kk-ef S-kk-ef hrl., 60.000 krónur.
S-229/2007

Mál þetta, sem dómtekið var 10. júlí s.l. hefur lögreglustjórinn á Akureyri höfðað hér fyrir Héraðsdómi Norðurlands eystra með ákæru útgefinni 20. júní 2007 á hendur X.

X er gefið að sök að hafa ásamt þeim E og J laugardaginn 18. nóvember 2006 haft í vörslum sínum 34 töflur af MDMA (ecstasy), samtals 8,91 gramm og 9,61 gramm af amfetamíni í bifreiðinni PJ-640 í Hörgárbyggð við Bægisá.

Telur ákæruvaldið brotið varða við 2. gr., sbr. 5. gr. og 6. gr. laga um ávana- og fíkniefni, nr. 65, 1974, sbr. lög nr. 60, 1980, sbr. lög nr. 13, 1985 og sbr. lög nr. 82, 1998 og 2. gr. sbr. 14. gr. reglugerðar um sölu og meðferð ávana- og fíkniefna nr. 233, 2001.

Er þess krafist að ákærði verði dæmdur til refsingar sem og að honum verði gert að sæta upptöku á 31 töflu, samtals 8,91 grömmum af MDMA sem lögregla haldlagði samkvæmt efnskrá nr. 10789, sbr. 6. mgr. 5. gr. laga nr. 65, 1974 og 2. mgr. 14. gr. reglugerðar nr. 233, 2001.

Hér fyrir dóminum hefur ákærði skýlaust játað brot sitt og er sú játning í samræmi við gögn málsins. Telst brot hans því sannað og varðar það við tilgreind lagaákvæði.

Samkvæmt vottorði sakaskrár ríkisins hefur ákærði áður brotið gegn lögum. Þann 3. mars 2006 var hann dæmdur til tveggja mánaða fangelsis skilorðsbundið til þriggja ára fyrir líkamsárás. Þann 29. maí 2007 gekkst hann svo undir sátt um að greiða 65.000 kr. í sekt ásamt því að vera sviptur ökurétti í 3 mánuði fyrir umferðarlagabrot.

Með broti sínu nú hefur ákærði rofið skilorð það sem hann fékk með dómi frá 3. mars 2006. Þykir rétt að taka upp þann dóm sbr. 60. gr. almennra hegningarlaga og ákvarða refsingu samkvæmt 77. gr. sömu laga. Refsing ákærða þykir nú hæfilega ákveðin 4 mánaða fangelsi, en rétt þykir að fullnustu refsingar verði frestað og hún falli niður að 3 árum liðnum frá uppkvaðningu dómsins haldi ákærði almennt skilorð 57. gr. almennra hegningarlaga nr. 19, 1940, sbr. 4. gr. laga nr. 22, 1955.

Með vísan til kröfugerðar ákæruvalds, gagna málsins og tilvitnaðra ákvæða eru upptæk gerð fíkniefni svo sem í dómsorði greinir en það athugast að einungis er gerð krafa um upptöku 31 töflu af MDMA og ekki er gerð krafa um upptöku á amfetamíni því er ákærði er dæmdur fyrir að hafa í vörslum sínum.

Engin gögn eru um sakarkostnað í málinu.

Dóminn kveður upp F-kk-nf Ó-kk-nf dómstjóri.

D Ó M S O R Ð :

Ákærði, X, sæti fangelsi í 4 mánuði, en fresta skal fullnustu refsingar og hún falla niður að 3 árum liðnum frá uppkvaðningu dómsins haldi ákærði almennt skilorð 57. gr. almennra hegningarlaga nr. 19, 1940, sbr. 4. gr. laga nr. 22, 1955.

Ákærði sæti upptöku á 31 töflu, samtals 8,91 grömmum af MDMA samkvæmt efnaskrá lögreglu nr. 10789.
S-230/2007

Mál þetta, sem var dómtekið í dag, er höfðað hér fyrir Héraðsdómi Norðurlands eystra með ákæru ríkissaksóknara, útgefinni 26. júlí sl., á hendur X;

„fyrir tilraun til kynferðisbrots, með því að hafa í byrjun desember 2006, á heimili sínu, berað og strokið kynfæri sín fyrir framan vefmyndavél og sent hreyfimynd af því athæfi yfir á spjallrás á netinu með aðstoð vefmyndavélarinnar til viðmælanda síns [A], sem hafði sagt honum að hún væri 14 ára.

Telst þetta varða við 3. mgr. 210. gr., sbr. 20. gr. almennra hegningarlaga nr. 19/1940.

Þess er krafist að ákærði verði dæmdur til refsingar.“

Ákærði krefst aðallega sýknu, en til vara þess að sér verði dæmd vægasta refsing sem lög leyfa.

Við fyrirtöku málsins nú í dag kom ákærði fyrir dóminn og viðurkenndi brot sitt eins og því er í ákæru lýst. Er játning hans í samræmi við gögn málsins og ekki ástæða til að efa að hún sé sannleikanum samkvæm. Þykir brot hans því nægjanlega sannað og varðar við tilgreind ákvæði í ákæruskjali. Verður málið dæmt án frekari sönnunarfærslu með heimild í 125. gr. laga nr. 19/1991 um meðferð opinberra mála.

Ákærði hefur ekki sætt refsingum. Brot það sem hann er hér sakfelldur fyrir, þ.e. að reyna að afhenda unglingi yngri en 18 ára klámmynd, varðar sektum eða allt að sex mánaða fangelsi. Hann sagði lögreglu af sjálfsdáðum til brots síns og játar það greiðlega. Með tilliti til þessa og þess að einungis var um afhendingu einnar hreyfimyndar að ræða, sem nánar er lýst í ákæru hvað sýndi, þykir refsing ákærða hæfilega ákveðin sekt að fjárhæð 150.000 krónur, sem ákærði skal greiða til ríkissjóðs innan fjögurra vikna frá uppsögu þessa dóms að telja, en sæta ella fangelsi í 10 daga.

Dæma ber ákærða til að greiða þóknun skipaðs verjanda síns, Ö-kk-ef H-kk-ef J-kk-ef hdl., sem ákveðst eins og greinir í dómsorði, að meðtöldum virðisaukaskatti.

S-kk-nf P-kk-nf, fulltrúi sýslumannsins á Húsavík, fór með málið af hálfu ákæruvaldsins hér fyrir dómi.

Dóminn kveður upp E-kk-nf S-kk-nf héraðsdómari.

D Ó M S O R Ð:

Ákærði, X, greiði 150.000 krónur í sekt til ríkissjóðs og komi 10 daga fangelsi í stað sektarinnar verði hún ekki greidd innan fjögurra vikna frá uppsögu þessa dóms að telja.

Ákærði greiði þóknun skipaðs verjanda síns, Ö-kk-ef H-kk-ef J-kk-ef hdl., 65.000 krónur.
S-233/2007

Mál þetta, sem var dómtekið í dag, höfðaði sýslumaðurinn á Akureyri hér fyrir dómi með ákæru útgefinni þann 10. september sl., gegn X:

„fyrir þjófnað, með því að hafa sunnudagskvöldið 26. október 2006, á veitingastaðnum Food Station í verslunarmiðstöðinni Smáralind, Hagasmára 1 í Kópavogi, stolið einu pari af svörtum strigaskóm, einu pari af opnum söndulum, dökkgrárri peysu, einum fyrirtækjastimpli, sjö pennum, einum heftara og tveimur kvittanabókum, en andvirði þýfisins var samtals að verðmæti 9.800 krónur.

Telst þetta varða við 244. gr. almennra hegningarlaga nr. 19, 1940.

Þess er krafist að ákærði verði dæmdur til refsingar.“

Við þingfestingu málsins í dag leiðrétti sækjandi dagsetningu brots í 26. febrúar 2006 að ábendingu skipaðs verjanda ákærða.

Ákærði hefur komið hér fyrir dóm og játað sök samkvæmt ákæru svo breyttri. Með játningu hans, sem ekki er ástæða til að efa að sé sannleikanum samkvæm, er nægilega sannað að hann hafi framið það brot sem hann er ákærður fyrir og varðar við 1. mgr. 244. gr. almennra hegningarlaga.

Ákærði hefur frá árinu 1991 alls 18 sinnum verið dæmdur fyrir brot gegn umferðarlögum og almennum hegningarlögum, þar af 9 sinnum fyrir þjófnað. Þann 28. júní 2006 var hann dæmdur í 5 mánaða fangelsi, skilorðsbundið í þrjú ár í Héraðsdómi Reykjaness fyrir þjófnað og umferðarlagabrot. Þann 18. júlí 2006 var hann dæmdur í Héraðsdómi Norðurlands eystra til að sæta tveggja mánaða fangelsi sem hegningarauka við framangreindan dóm, einnig skilorðsbundið í þrjú ár; fyrir brot gegn umferðarlögum. Þann 19. október 2006 var ákærði sakfelldur fyrir þjófnað í Héraðsdómi Norðurlands eystra, en ekki gerð sérstök refsing. Þann 15. desember 2006 var ákærði dæmdur í Héraðsdómi Reykjavíkur og sakfelldur fyrir þjófnað og brot gegn umferðarlögum en ekki gerð sérstök refsing. Var í tveimur síðast greindum dómum einnig um hegningarauka að ræða. Ber enn að dæma ákærða til að sæta hegningarauka við framannefnda fangelsisdóma upp kveðna á árinu 2006, sbr. 78. gr. almennra hegningarlaga. Þykir ekki ástæða til að gera ákærða frekari refsingu en hann sætti samkvæmt þeim.

Með skírskotun til þess að ekki hefur verið bent á skynsamlega ástæðu þess að þetta mál var ekki sameinað einhverju þeirra fjögurra þar sem ákærði var dæmdur eftir að hann framdi það brot sem hann er nú sakfelldur fyrir verður fallist á kröfu skipaðs verjanda ákærða um að þóknun hans, sem ákveðst eins og í dómsorði greinir, greiðist úr ríkissjóði.

Dóm þennan kveður upp E-kk-nf S-kk-nf héraðsdómari.

D Ó M S O R Ð :

Ákærða, X, er ekki gerð sérstök refsing í þessu máli.

Þóknun skipaðs verjanda ákærða, S-kk-ef G-kk-ef hdl., 50.000 krónur að virðisaukaskatti meðtöldum, greiðist úr ríkissjóði.
S-234/2007

Mál þetta, sem var dómtekið í dag, höfðaði sýslumaðurinn á Akureyri hér fyrir dómi þann 10. september sl., gegn X og Z,

„fyrir þjófnað, með því að hafa aðfaranótt miðvikudagsins 9. maí 2007, stolið í sameiningu tveimur motorkrosshjólum af Yamaha-gerð, sem stóðu við bifreiðaverkstæðið Tæki og sport við Njarðarnes á Akureyri.

Telst þetta varða við 244. gr. almennra hegningarlaga nr. 19, 1940.

Þess er krafist að ákærðu verði dæmdir til refsingar.“

Ákærðu hafa báðir komið hér fyrir dóm og játað sök samkvæmt ákæru. Með játningu þeirra, sem með tilliti til efnis rannsóknargagna lögreglu er ekki ástæða til að efa að sé sannleikanum samkvæm, er sök þeirra beggja nægilega sönnuð. Háttsemin varðar við 1. mgr. 244. gr. almennra hegningarlaga.

Með dómi upp kveðnum 10. maí sl. var ákvörðun refsingar ákærða X fyrir þjófnaðarbrot og brot gegn lögreglulögum og áfengislögum frestað skilorðsbundið í þrjú ár. Þá sætti hann hegningarauka fyrir brot gegn umferðarlögum með dómi upp kveðnum 26. júní sl. og var dæmdur til greiðslu sektar og sviptur ökurétti í þrjá mánuði. Refsingu hans nú ber að tiltaka sem hegningarauka, enda brot framið fyrir uppsögu dóms 10. maí sl. Verður skilorð samkvæmt þeim dómi nú tekið upp og ákærða ákveðin refsing í einu lagi fyrir þau brot sem hann var þá sakfelldur fyrir og það sem nú er dæmt um, sbr. 60. gr. og 78. gr. almennra hegningarlaga.

Með dómi upp kveðnum 15. febrúar 2006 var refsingu Z fyrir líkamsárás frestað skilorðsbundið í tvö ár. Ákærði hefur nú rofið skilorð þess dóms og verður honum ákveðin refsing í einu lagi fyrir það brot sem hann var þá sakfelldur fyrir og það sem nú er dæmt um, sbr. 60. gr. og 77. gr. almennra hegningarlaga.

Refsing ákærðu hvors um sig þykir hæfilega ákveðin fangelsi í tvo mánuði, sem rétt er að skilorðsbinda eins og greinir í dómsorði.

Dóm þennan kveður upp E-kk-nf S-kk-nf héraðsdómari.

D Ó M S O R Ð :

Ákærðu, X og Z, sæti hvor um sig fangelsi í tvo mánuði, en fresta skal fullnustu refsingar hvors þeirra um sig og hún falla niður að þremur árum liðnum frá uppkvaðningu dómsins, haldi hann almennt skilorð 57. gr. almennra hegningarlaga nr. 19, 1940, sbr. 4. gr. laga nr. 22, 1955.
S-240/2007

Mál þetta, sem var dómtekið í dag, höfðaði sýslumaðurinn á Akureyri hér fyrir dómi þann 7. september 2007 með ákæru á hendur X;

„fyrir fíkniefnalagabrot, með því að hafa aðfaranótt fimmtudagsins 17. maí 2007, verið með í vörslum sínum 2,57 grömm af amfetamíni, þegar lögreglan hafði afskipti af honum á skemmtistaðnum 1929 við Strandgötu á Akureyri.

Telst þetta varða við 2. gr., sbr. 5. gr. og 6. gr. laga um ávana- og fíkniefni, nr. 65, 1974, sbr. lög nr. 60, 1980, sbr. lög nr. 13, 1985 og sbr. lög nr. 82, 1998 og 2. gr. sbr. 14. gr. reglugerðar um sölu og meðferð ávana og fíkniefna nr. 233, 2001.

Þess er krafist að ákærði verði dæmdur til refsingar og til sæta upptöku á 2,57 grömmum af amfetamíni, sem lögreglan lagði hald á og tilgreint er í efnaskrá nr. 11.662, samkvæmt 6. mgr. 5. gr. laga nr. 65, 1974 og 2. mgr. 14. gr. reglugerðar nr. 233, 2001.“

Ákærði sótti ekki þing, þrátt fyrir að hafa verið birt fyrirkall og boðaði ekki forföll, þrátt fyrir að hann hefði látið í ljós ósk um að sér yrði skipaður verjandi er fyrirkallið var birt. Í fyrirkalli var þess getið að málið kynni að verða dæmt að honum fjarstöddum, sbr. 120. gr. laga nr. 19/1991. Er því heimilt samkvæmt 1. mgr. 126. gr. sömu laga að leggja dóm á málið að ákærða fjarverandi, enda varðar meint brot ekki þyngri viðurlögum en þar er áskilið í a lið. Verður ákærði sakfelldur fyrir þá háttsemi sem honum er gefin að sök í ákæru og þar er rétt heimfærð til laga.

Ákærði á langan sakaferil að baki. Síðast var hann dæmdur í sex mánaða fangelsi, þann 11. október 2006, fyrir brot gegn lögum um ávana- og fíkniefni og umferðarlögum. Ákærða var þann 10. mars sl. veitt reynslulausn í eitt ár á eftirstöðvum refsingar, 150 dögum. Hann hefur með framangreindu broti rofið almennt skilorð reynslulausnar, en með heimild í 60. gr. almennra hegningarlaga, sbr. 1. mgr. 65. gr. laga nr. 49/2005, þykir mega láta eftirstöðvar refsingar haldast með sama skilorði, en dæma ákærða refsingu sér í lagi fyrir það brot sem hann er nú sakfelldur fyrir. Ákveðst hún 60.000 krónur í sekt til ríkissjóðs. Skal sektin greiðast innan fjögurra vikna frá birtingu þessa dóms að telja, en ákærði sæta fangelsi í fjóra daga ella.

Ákærði greiði þóknun skipaðs verjanda síns, H-kk-ef B-kk-ef hdl., 35.000 krónur að virðisaukaskatti meðtöldum.

Gera ber efni upptækt eins og krafist er í ákæru og nánar er rakið í dómsorði.

Dóm þennan kveður upp E-kk-nf S-kk-nf héraðsdómari.

D Ó M S O R Ð :

Ákærði, X, greiði 60.000 krónur í sekt til ríkissjóðs innan fjögurra vikna frá birtingu þessa dóms að telja, en sæti ella fangelsi í fjóra daga.

Ákærði greiði þóknun skipaðs verjanda síns, H-kk-ef B-kk-ef hdl., 35.000 krónur.

Upptæk eru 2,57 grömm af amfetamíni, nr. 11.662 í efnaskrá lögreglu.
S-241/2007

Mál þetta, sem dómtekið var þann 16. október s.l., er höfðað með ákæruskjali sýslumannsins á Akureyri, útgefnu 7. september s.l. á hendur X:

„fyrir fíkniefnalagabrot, með því að hafa miðvikudaginn 11. júlí 2007, verið með í vörslum sínum 1,37 grömm af hassi á Akureyrarflugvelli, þar sem lögreglan hafði afskipti af honum.

Telst þetta varða við 2. gr., sbr. 5. gr. og 6. gr. laga um ávana- og fíkniefni, nr. 65, 1974, sbr. lög nr. 60, 1980, sbr. lög nr. 13, 1985 og sbr. lög nr. 82, 1998 og 2. gr. sbr. 14. gr. reglugerðar um sölu og meðferð ávana- og fíkniefna nr. 233, 2001.

Þess er krafist að ákærði verði dæmdur til refsingar og til sæta upptöku á 1,37 grömmum af hassi, sem lögreglan lagði hald á og tilgreint er í efnaskrá nr. 12.105, samkvæmt 6. mgr. 5. gr.laga nr. 65, 1974 og 2. mgr. 14. gr. reglugerðar nr. 233, 2001.“

Ákærði sótti ekki þing, þrátt fyrir að hafa verið birt fyrirkall. Þar var þess getið að málið kynni að verða dæmt að honum fjarstöddum, sbr. 120. gr. laga nr. 19/1991. Er því heimilt samkvæmt 1. mgr. 126. gr. sömu laga að leggja dóm á málið að ákærða fjarverandi, enda varðar meint brot ekki þyngri viðurlögum en þar er áskilið í a. lið. Verður ákærði sakfelldur fyrir þá háttsemi sem honum er gefin að sök í ákæru og þar er rétt heimfærð til laga.

Sakaferill ákærða hefur ekki áhrif á refsingu hans sem þykir hæfilega ákveðin sekt til ríkissjóðs að fjárhæð 30.000 krónur og komi fangelsi í tvo daga í stað sektarinnar, verði hún ekki greidd innan fjögurra vikna frá uppsögu dómsins að telja.

Þá ber að dæma ákærða til að sæta upptöku á 1,37 grömmum af hassi, skv. efnaskrá nr. 12.105.

Dóminn kveður upp E-kk-nf S-kk-nf, héraðsdómari.

D Ó M S O R Ð:

Ákærði, X, greiði 30.000 krónur í sekt til ríkissjóðs og komi tveggja daga fangelsi í stað sektarinnar, verði hún ekki greidd innan fjögurra vikna frá uppsögu dómsins að telja.

Ákærði sæti upptöku á 1,37 grömmum af hassi sbr. efnaskrá lögreglu nr. 12.105.
S-242/2007

Mál þetta, sem dómtekið var í dag, er höfðað með ákæruskjali sýslumannsins á Akureyri, útg. 7. september s.l., á hendur X:

„fyrir fíkniefnalagabrot, með því að hafa aðfaranótt laugardagsins 28. júlí 2007, verið með í vörslum sínum 0,92 grömm af hassi, þegar lögreglan hafði afskipti af honum í miðbæ Akureyrar við hús Landsbanka Íslands í Strandgötu.

Telst þetta varða við 2. gr., sbr. 5. gr. og 6. gr. laga um ávana- og fíkniefni, nr. 65, 1974, sbr. lög nr. 60, 1980, sbr. lög nr. 13, 1985 og sbr. lög nr. 82, 1998 og 2. gr. sbr. 14. gr. reglugerðar um sölu og meðferð ávana- og fíkniefna nr. 233, 2001.

Þess er krafist að ákærði verði dæmdur til refsingar og til að sæta upptöku á 0,92 grömmum af hassi, sem lögreglan lagði hald á og tilgreint er í efnaskrá nr. 12.104, samkvæmt 6. mgr. 5. gr. laga nr. 65, 1974 og 2. mgr. 14. gr. reglugerðar nr. 233, 2001.“

Ákærði sótti ekki þing, þrátt fyrir að hafa verið birt fyrirkall. Þar var þess getið að málið kynni að verða dæmt að honum fjarstöddum, sbr. 120. gr. laga nr. 19/1991. Er því heimilt samkvæmt 1. mgr. 126. gr. sömu laga að leggja dóm á málið að ákærða fjarverandi, enda varðar meint brot ekki þyngri viðurlögum en þar er áskilið í a. lið. Verður ákærði sakfelldur fyrir þá háttsemi sem honum er gefin að sök í ákæru og þar er rétt heimfærð til laga.

Refsing ákærða, sem ekki hefur sætt refsingum áður, ákveðst 30.000 króna sekt til ríkissjóðs. Skal hún greiðast innan fjögurra vikna frá birtingu þessa dóms að telja, en ákærði sæta fangelsi í tvo daga ella.

Gera ber hass upptækt eins og krafist er í ákæru og nánar er rakið í dómsorði.

Dóm þennan kveður upp E-kk-nf S-kk-nf héraðsdómari.

D Ó M S O R Ð:

Ákærði, X, greiði kr. 30.000 krónur í sekt til ríkissjóðs og komi tveggja daga fangelsi í stað sektarinnar, verði hún ekki greidd innan fjögurra vikna frá uppsögu dómsins að telja.

Ákærði sæti upptöku á 0,92 grömmum af hassi, skv. efnaskrá lögreglu nr. 12.104.
S-244/2007

Mál þetta, sem var dómtekið í dag, höfðaði sýslumaðurinn á Akureyri hér fyrir dómi þann 7. september 2007 með ákæru á hendur X,

„fyrir fíkniefnalagabrot, með því að hafa aðfaranótt laugardagsins 23. júní 2007, verið með í vörslum sínum 1,97 grömm af hassi, 0,48 grömm af tóbaksblönduðu hassi og 1 stykki af LSD, þegar lögreglan á Akureyri stöðvaði hann á bifreið sinni PU-677 á Hörgárbraut á móts við verslun Bykó á Akureyri.

Telst þetta varða við 2. gr., sbr. 5. gr. og 6. gr. laga um ávana- og fíkniefni, nr. 65, 1974, sbr. lög nr. 60, 1980, sbr. lög nr. 13, 1985 og sbr. lög nr. 82, 1998 og 2. gr. sbr. 14. gr. reglugerðar um sölu og meðferð ávana- og fíkniefna nr. 233, 2001.

Þess er krafist að ákærði verði dæmdur til refsingar og til sæta upptöku á 1,97 grömmum af hassi, 0,48 grömmum af tóbaksblönduðu hassi og 1 stykki af LSD, sem lögreglan lagði hald á og tilgreint er í efnaskrám nr. 11.911 og 11.912, samkvæmt 6. mgr. 5. gr. laga nr. 65, 1974 og 2. mgr. 14. gr. reglugerðar nr. 233,2001.“

Ákærði sótti ekki þing, þrátt fyrir að hafa verið birt fyrirkall. Þar var þess getið að málið kynni að verða dæmt að honum fjarstöddum, sbr. 120. gr. laga nr. 19/1991. Er því heimilt samkvæmt 1. mgr. 126. gr. sömu laga að leggja dóm á málið að ákærða fjarverandi, enda varðar meint brot ekki þyngri viðurlögum en þar er áskilið í a. lið. Verður ákærði sakfelldur fyrir þá háttsemi sem honum er gefin að sök í ákæru og þar er rétt heimfærð til laga.

Sakaferill ákærða hefur ekki áhrif á refsingu hans fyrir framangreint brot. Ákveðst hún 50.000 krónur í sekt til ríkissjóðs. Skal sektin greiðast innan fjögurra vikna frá birtingu þessa dóms að telja, en ákærði sæta fangelsi í fjóra daga ella.

Gera ber efni upptækt eins og krafist er í ákæru og nánar er rakið í dómsorði.

Dóm þennan kveður upp E-kk-nf S-kk-nf héraðsdómari.

D Ó M S O R Ð :

Ákærði, X, greiði 50.000 krónur í sekt til ríkissjóðs innan fjögurra vikna frá birtingu þessa dóms að telja, en sæti ella fangelsi í fjóra daga.

Upptæk eru 1,97 grömm af hassi, 0,48 grömm af tóbaksblönduðu hassi og eitt stykki af LSD, með nr. 11.911 og 11.912 í efnaskrá lögreglu.
S-245/2007

Mál þetta, sem dómtekið var nú í dag, er höfðað hér fyrir Héraðsdómi Norðurlands eystra með ákæru sýslumannsins á Akureyri, útgefinni 10. september s.l. á hendur X:

„fyrir fíkniefnalagabrot, með því að hafa fimmtudagskvöldið 28. september 2006, verið með í vörslum sínum 0,17 grömm af tóbaksblönduðu hassi að Þórunnarstræti [...] á Akureyri og fyrir að hafa gleypt lítilræði af hassi þegar lögreglan knúði dyra í þeim tilgangi að handtaka hann.

Telst þetta varða við 2. gr., sbr. 5. gr. og 6. gr.laga um ávana- og fíkniefni, nr. 65, 1974, sbr. lög nr. 60, 1980, sbr. lög nr. 13, 1985 og sbr. lög nr. 82, 1998 og 2. gr. sbr. 14. gr. reglugerðar um sölu og meðferð ávana- og fíkniefna nr. 233, 2001.

Þess er krafist að ákærði verði dæmdur til refsingar og til sæta upptöku á 0,17 grömmum af tóbaksblönduðu hassi, sem lögreglan lagði hald á og tilgreint er í efnaskrá nr. 10.562, samkvæmt 6. mgr. 5. gr. laga nr. 65, 1974 og 2. mgr. 14. gr. reglugerðar nr. 233, 2001.“

Við þingfestingu málsins féll ákæruvaldið frá þeim þætti ákæru sem varðar neyslu ákærða á hassi með því að gleypa lítilræði af því.

Við þingfestingu málsins kom ákærði fyrir dóminn og kvaðst ekki muna eftir atvikum, en ekki sjá ástæðu til að halda uppi vörnum í málinu. Var honum kynnt að málið yrði dæmt á grundvelli þessarar afstöðu og henni jafnað til þess að hann viðurkenndi brotið eins og því er í ákæru lýst svo breyttri, enda í samræmi við gögn málsins. Þykir brot hans því nægjanlega sannað og varðar við tilgreind ákvæði í ákæruskjali. Að framangreindu virtu þykja skilyrði til að fella dóm á málið samkvæmt 125. gr. laga nr. 19/1991 um meðferð opinberra mála.

Ákærði á að baki töluverðan sakaferil, sem ekki er þörf að rekja hér frekar en svo að refsingu hans ber að tiltaka sem hegningarauka við 30 daga fangelsisrefsingu og 210.000 króna sekt sem hann sætti samkvæmt dómi upp kveðnum 5. júlí sl. Þykir ekki ástæða til að gera ákærða sérstaka refsingu í þessu máli.

Gera ber upptækt tóbaksblandað hass eins og krafist er.

Dóminn kveður upp E-kk-nf S-kk-nf héraðsdómari.

D Ó M S O R Ð :

Ákærða, X er ekki gerð sérstök refsing í þessu máli.

Upptæk eru 0,17 grömm af tóbaksblönduðu hassi, með nr. 10.562 í efnaskrá lögreglu.